21.05.2021

**Коми Республикаса Веськӧдлан котырлӧн заседание дырйи сёрнитісны 2021-2022 воясся ломтысян кадколаст кежлӧ дасьтысьӧм йылысь**

Заседаниесӧ нуӧдіс Коми Республикаса Юралысь Владимир Уйба.

«Миян республикаын ломтысян кадколаст кежлӧ дасьтӧм да сійӧс прӧйдитӧм век вӧлі и лоӧ медшӧр юалӧмӧн. Ылі Войвывлӧн поводдя ногыс корӧ коммунальнӧй службаяслысь да ресурсъясӧн могмӧдан организацияяслысь вылі тшупӧда кывкутӧм, ас кадӧ вӧчан да ӧтсӧгласа удж», - тӧдчӧдіс В. Уйба.

Комиын ломтысян кадколастъяс костын кадыс зэв этша – войвыв районъясын квартираясӧ шоныдсӧ колӧ сетны кӧч тӧлысь медводдза лунсянь нин. Ӧнӧдз на ломтысьӧны вит кар кытшын да районын – Воркутаын, Интаын, Печораын, Усинскын да Чилимдін районын.

Коми Республикаса стрӧитчан, оланін да коммунальнӧй овмӧс министерстволӧн мыччӧдъяс серти, республикаын 2020-2021 воясся ломтысян кадколастыс вӧлі заводитӧма мытшӧдъястӧг да урчитӧм кадколастъясӧ. 2020 вося кӧч тӧлысь 1 лунсянь 2021 вося ода-кора тӧлысь 6 лунӧдз коммунальнӧй инфраструктураса системалӧн уджын вӧлі 876 технологическӧй торксьӧм да нелючки. Тайӧ 6% вылӧ этшаджык колян кадколаст серти.

Кӧдзыд тӧлыс тшӧтш прӧверитіс регионса коммунальнӧй системасӧ. Сӧмын Вуктылса шоныд сетан объектъяс вылын вӧлі 35 технологическӧй нелючки, мый шызьӧдіс СМИ да олысьясӧс. Шоныдӧн могмӧдӧм серти оланін да коммунальнӧй услугаяс шогмытӧма сетӧм вылӧ 2020 вося кӧч тӧлыссянь 2021 вося косму тӧлысьӧдз «Инцидент Менеджмент» системаӧ «Вуктыл» кар кытшысь воис 281 норасян пас. Владимир Уйба корис муниципальнӧй власьтъясӧс оперативнӧя вочавидзны татшӧм шыӧдчӧмъяс вылӧ.

«Меставывса пыдди пуктана веськӧдлысьяс! Тіянлы, мутасса кӧзяевалы, колӧ бырӧдны тайӧ мытшӧдъяссӧ зэв дженьыд кадколастӧн, - тӧдчӧдіс Владимир Уйба. - Он кӧ вермӧй асьныд, шыӧдчӧй республикаса Веськӧдлан котырӧ. Оз кӧ артмы регион тшупӧдын бырӧдны нелючкисӧ, ме кута шыӧдчыны отсӧгла федеральнӧй Веськӧдлан котырӧ. Дерт, эмӧсь мытшӧдъяс, кутшӧмъяс чӧжсисны дас воясӧн, но сы вылӧ ми и власьт, медым найӧс бырӧдны».

Республикаын выль ломтысян кадколаст кежлӧ дасьтысьӧм заводитчис нин. Видлавсьӧны ломтысян везъяс да котельнӧйяс дзоньталан планъяс, лӧсьӧдсьӧ ломтас видзас. Таысь кындзи, медым республикаса олысьясӧс бура могмӧдны шоныдӧн да пӧсь ваӧн, регионса Стрӧитчан, оланін да коммунальнӧй овмӧс министерство дасьтӧ котельнӧйяс выльмӧдан уджтас. Выльмӧдны кутасны и асшӧр, и канму котельнӧйяс.

Владимир Уйба тшӧктіс Коми Веськӧдлан котырлы могмӧдны выль ломтысян кадколаст кежлӧ оланін да коммунальнӧй овмӧсса став организациялысь колана ногӧн дасьтысьӧмсӧ, тшӧтш видзӧдны и ресурсъясӧн могмӧдан неыджыд предприятиеяс бӧрся. Татшӧмыс республикаын 29.

Муниципальнӧй юкӧнъяслы колӧ бура видзӧдны уна патераа керкаяс, кӧні абу бӧрйӧма веськӧдлан ногсӧ, шоныдӧн могмӧдӧм бӧрся.

Сідзжӧ республикаса Юралысь торйӧн ёна вӧзйис муниципалитетъясӧн веськӧдлысьяслы ладмӧдны ресурсъясӧн могмӧдан организацияяскӧд инженернӧй везъяс техническӧя дӧзьӧритан да туйяс дзоньталан график. «Оз позь важ трубаяс вежигӧн восьтыны сӧмын на асфальтируйтӧм улич юкӧнъяс», - пасйис Владимир Уйба.

21.05.2021

На заседании Правительства Республики Коми обсудили подготовку к отопительному сезону 2021-2022 годов

Заседание провёл Глава Республики Коми Владимир Уйба.

«Вопросы подготовки и прохождения отопительного периода в нашей республике всегда были и остаются ключевыми. Климатические условия Крайнего Севера требуют от коммунальных служб и ресурсоснабжающих организаций максимальной ответственности, оперативной и согласованной работы», - подчеркнул В. Уйба.

В Коми период между отопительными сезонами очень короткий – в северных районах тепло в дома жителей начинает поступать с 1 сентября. До сих пор отопительный сезон продолжается в пяти городских округах и районах – Воркуте, Инте, Печоре, Усинске и Усть-Цилемском районе.

По данным Министерства строительства и коммунального хозяйства региона, отопительный период 2020-2021 годов на всей территории республики был начат без срывов и в установленные сроки. В период с 1 сентября 2020 года по 6 мая 2021 года произошло 876 технологических сбоев и инцидентов в работе систем коммунальной инфраструктуры. Это на 6% меньше в сравнении с предыдущим периодом.

Вместе с тем суровая зима испытывала коммунальную систему региона на прочность. Только на объектах теплоснабжения города Вуктыл произошло более 35 технологических инцидентов, что вызвало резонанс в средствах массовой информации и среди жителей. На некачественное оказание жилищно-коммунальной услуги по отоплению в систему «Инцидент Менеджмент» из городского округа «Вуктыла» с сентября 2020 года по апрель 2021 года поступил 281 сигнал. Владимир Уйба призвал муниципальные власти оперативно реагировать на подобные обращения граждан.

«Уважаемые руководители на местах! Вы, как хозяева территорий, должны решать эти вопросы в максимально кратчайшие сроки, - подчеркнул Владимир Уйба. – Не можете справиться сами, выходите на Правительство республики. Если не удаётся найти решение на уровне региона, то я готов и буду обращаться за помощью в федеральное Правительство. Конечно, есть системные проблемы, накопленные десятилетиями, но на то мы и власть, чтобы их решать».

Подготовка к новому отопительному сезону в республике уже началась. Прорабатываются планы по ремонту сетей и котельных, создаётся запас топлива. Кроме того, для надёжности обеспечения жителей республики теплом и горячей водой, МинстройЖКХ региона разрабатывает программу модернизации котельных независимо от форм собственности.

Владимир Уйба поручил Правительству Коми обеспечить надлежащий уровень подготовки к новому отопительному сезону всех организаций ЖКХ, в том числе взять на особый контроль небольшие ресурсоснабжающие предприятия. Таких в республике 29.

Муниципальным образованиям необходимо уделить пристальное внимание вопросам теплоснабжения многоквартирных домов, в которых не выбран способ управления.

Также Глава Республики Коми настоятельно рекомендовал руководителям муниципалитетов согласовывать с ресурсоснабжающими организациями графики технического обслуживания инженерных сетей и ремонта дорог. «Недопустима ситуация, когда для замены старых труб ремонтные службы вскрывают свежезаасфальтированные участки улиц», - подчеркнул Владимир Уйба.

2731